
Názov projektu:

Trstice – protipovodňová ochrana intravilánu obce


Opis projektu:
Predmetom projektu je protipovodňová ochrana obce Trstice na návrhový prietok Q100 - vplyv kulminácie povodňových prietokov na Dunaji a Váhu v rovnakom časovom období na spätné vzdutie hladiny v Malom Dunaji. Začiatok stavby je v mieste terajšieho ukončenia LOH Malého Dunaja. ZÚ to je KM 0,000 sa nachádza v osi cesty z jestvujúcej hrádze, na kóte 113,670 m n. m. Koniec stavby sa nachádza na ľavom brehu Malého Dunaja v mieste odbočenia asfaltovej cesty. KÚ to je KM 2,285 je v priesečníku hrádzovej línie. 
Technické riešenie navrhuje vybudovanie hrádze zo zemných materiálov – vyhotovenie ochrannej línie pre návrhovú povodňovú hladinu. S uvážením vplyvu technologického postupu pri budovaní hrádze, je navrhnutá konštrukčná hodnota koruny hrádze na kóte 114,10 m n. m. po zhutnení. 

Navrhovaná stavba je stavbou uskutočňovanou vo verejnom záujme a má charakter preventívnych opatrení na ochranu pred povodňami v zmysle Zákona č. 7/2010 Z. z. o ochrane pred povodňami.

Prioritná os:  
2P2 Životné prostredie

Špecifický cieľ:  
RSO2.4 Podpora adaptácie na zmenu klímy a prevencie rizika katastrof a odolnosti s prihliadnutím na ekosystémové prístupy

Ciele projektu:
Zníženie pravdepodobnosti záplav v riešenom území bude mať priaznivý vplyv na ochranu zdravia a životov ľudí v obci, ako aj na okolité životné prostredie. Navrhnutými opatreniami v povodí dôjde k zmierneniu dopadov klimatických zmien na zdravie obyvateľstva. Realizácia navrhovaného opatrenia prispeje k napĺňaniu cieľov manažmentu povodňového rizika t. j. k zníženiu pravdepodobnosti záplav riešeného územia. Protipovodňové opatrenia sú navrhnuté v snahe maximalizovať ekonomické a sociálne aspekty bez porušenia trvalej udržateľnosti ekosystému.

Realizáciou projektu sa naplnia deklarované cieľové hodnoty merateľných ukazovateľov:
· Novo postavená alebo spevnená protipovodňová ochrana pobrežných pásov, brehov riek a jazier (2,2850 km) 
· Populácia, ktorá využíva ochranné opatrenia proti povodniam (972 obyvateľov)


Celkové oprávnené výdavky:                          914 768,56 €

PROJEKT JE REALIZOVANÝ ZA FINANČNEJ PODPORY EURÓPSKEJ ÚNIE 

VÝŠKA PRÍSPEVKU Z FONDOV EURÓPSKEJ ÚNIE A ŠR - 100% Z CELKOVÝCH OPRÁVNENÝCH   VÝDAVKOV PROJEKTU

